Vîra Kerdî
Roşna 2010 de albumê namê xo “Kilamê En Rindekê Kurdî” de têy kilama xo “Yêna” ca guret bî û goşdaran mabên de vejîyabî ser. 2012 de Roşna pê albumê xo yê “Vîra Kerdî” Mûzîk-goşdaranê xo de êna têlewe.

Seranê xo yê kişkekan de dest pê muzîk kena, bestekarîye û nuşnoxîya xo ra rengê û vengê xo bala ancena, mûzîgê kurdî de tedarikê nefesê newî kena. “Vîra Kerdî“ de des kilamî estê, beste û nuşnoxa hêyşt kilaman Roşna bi xo wa. Kilamê bînî jî albumê Jan Arslanî wo kî 2010 de vejîya bî û goşdaran ci ra zaf heskerd bî, o album ra amêy guretene.

Album de redaksîyon Ayhan Evcî, saksafon brezîlyayij muzîkar Leandro Saînt-Hîll, buzukî û udd de dînya muzîkî de namedar Mehmet Erdem, dawulde Sebastîan Bastî, perkusyon de Ata Guner û Yogî Jockusch, bas gîtar de Martîn Drees, gîtaran de Chrîs Harms, Bernd Hîlgert, Steven Pfeffer, keman de Huseyîn Kemanci, klarnette Goksun Çavdar , Akordîon de Ozge Metîn, klevyan de Gerrît Heîneman kedkarîye kerda.

Reqsê nî albumî pop û caz o, çekuyanê kilaman de zêde vateyê serê însanî, xerîb bîyene, têynatîye bi qeydê helbestvanîye xo kifş keno. Zazakî henî aseno kî vîndîbîyena xo nizdîya, sebra nayra zê mîrasê dînya êno qorîkerdene. Album hetê mîstîkê û rindekîya zarava zazakî, pêrune pîya têhet de ano verê çiman.

Album Stenbol û Hamburg de hetê Pelrecords’î amo qeyd kerdene. Xeya Pelrecords’î muzîke kurdî ra veng û reqisê newîyan pêyda kerdena. No albumo xas û rindek “Vîra Kerdî” Sony Music vila keno.

Albûm